Upute za izradu postera dobitnika Rektorove nagrade



Postere za izložbu trebaju izraditi dobitnici Rektorove nagrade iz svih kategorija.


Dimenzije postera: širina 707 mm, visina 1000 mm (format B1).

Prostor postera po visini treba biti podijeljen u tri dijela: zaglavlje, središnji dio i podnožje.

Zaglavlje i podnožje zauzimaju cijelu širinu papira. Visina zaglavlja je 14 cm, a visina podnožja 10 cm; od središnjega dijela postera odijeljeni su vodoravnom crtom cijelom dužinom papira. 
U lijevom kutu zaglavlja stavljen je logotip Sveučilišta, plave boje, visine 12 cm.
U zaglavlje treba napisati naslov rada (visina 96 pt), ispod naslova autore rada u obliku: Ime Prezime (visina slova 48 pt). Oba teksta trebaju biti poravnana po lijevom rubu, pismo Times New Roman plave boje.

U podnožje staviti znak i naziv fakulteta/akademije, kontakt-podatke autora                          (e-adresa) i ime i prezime mentora te eventualno poveznicu na mrežnu stranicu na kojoj je rad objavljen.

Središnji prostor predviđen je za opis rada.

U prilogu maila dostavljamo Vam predložak za izradu postera u .doc i .pdf formatu (molimo da izaberete jedan od predloženih formata). 

Postere u PDF formatu (kao pripremu za tisak) treba poslati na e-adresu: rektorova.nagrada@unizg.hr najkasnije do četvrtka 22. listopada 2026., a moći će se vidjeti i na mrežnoj stranici Sveučilišta u Zagrebu.  

Izložba postera nagrađenih radova bit će otvorena od 6. do 13. studenoga 2026. u zgradi SEECEL-a.




    

